ДО Г-Н ИВО ИВАНОВ

ПРЕДСЕДАТЕЛ НА

ОБЩИНСКИ СЪВЕТ – МОНТАНА

ДО Г-Н ЗЛАТКО ЖИВКОВ

КМЕТ НА

ОБЩИНА МОНТАНА

ДО Г-ЖА КАМЕЛИЯ АНГЕЛОВА

ПРЕДСЕДАТЕЛ НА КОМИСИЯ

ПО ОБРАЗОВАНИЕ, НАУКА, КУЛТУРА,

ВЕРОИЗПОВЕДАНИЕ И ЕТНИЧЕСКИ ВЪПРОСИ

ПРИ ОБЩИНСКИ СЪВЕТ

ГРАД МОНТАНА

***Уважаеми Г-н ИВАНОВ,***

***Уважаеми Г-н ЖИВКОВ,***

***Уважаема Г-жо АНГЕЛОВА,***

Изпращаме Ви мотивирано

**П Р Е Д Л О Ж Е Н И Е**

**на Инициативен комитет в състав:**

*Председател:* **Теодоси Антонов** *– скулптор, почетен гражданин на Монтана, член на: Съюза на българските писатели, на СБХ, на СБЖ, дългогодишен директор на галерия „Кирил Петров“,*

*и*

*членове:*

**1.** **Пенчо Ковачев** – ***сценарист, писател, журналист – в. 24 часа;***

 **2.** **Любомир Бояджиев** – ***почетен гражданин на Монтана, директор на Драматичен театър „Драгомир Асенов“ – Монтана;***

 **3. Нели Василева** – ***главен експерт "Култура и вероизповедания" - Община Монтана;***

 **4. Цветана Илиева** – ***почетен гражданин на Монтана, музикален педагог и дългогодишен директор на Школата по изкуствата „Добри Христов“ – Монтана;***

 **5. Наталия Цветанова** – ***поетеса, педагог, директор на детска градина;***

**6. Димитрина Борисова** – ***дългогодишен директор на Регионална библиотека „Гео Милев“ – Монтана,***

**О Т Н О С Н О**: *УДОСТОЯВАНЕ НА ПИСАТЕЛЯ МАРТЕН КАЛЕЕВ*

 *С ПОЧЕТНИЯ ЗНАК НА ОБЩИНА МОНТАНА.*

**М О Т И В И:**

*- за цялостен и значим личен принос като писател и журналист, за 40-годишна активна творческа дейност и във връзка с неговата 60-та годишнина, както и за дейността му като Председател на Дружество на писателите от област Монтана и главен редактор на алманах „Огоста“, допринесъл за популяризиране и утвърждаване на културния облик на град Монтана;*

*- за създаване на стойностни литературни творби;*

*- за подкрепа и участие в културни и в образователни проекти;*

*- за подкрепа на значими обществени инициативи и дейности;*

*- за насърчаване на отделни личности и млади автори за реализиране на авторски проекти – журналистически, писателски, поетични и др.;*

*- за отстояване на ясна гражданска и обществена позиция.*

 **Като изхождаме от установените факти и от изразените мнения на културната общественост на града, региона и страната за разностранните интереси, доказаните творчески възможности на писателя Мартен Калеев, настояваме настоящето мотивирано Предложение да бъде разгледано по надлежния ред в Комисията по образование, наука, култура, вероизповедание и етнически въпроси при Общинския съвет – град Монтана, след което и да бъде предложено за обсъждане и гласуване в редовно заседание на Общинския съвет – Монтана.**

 Уверяваме Ви, че мотивираното Предложение на Инициативния комитет за удостояването на писателя Мартен Калеев с Почетния знак на град Монтана е внимателно обмислено, съобразено е с разностранните му интереси като писател, журналист, публицист и гражданин, с изявените творчески възможности и постижения, със степените на образование, с деловата култура на писателя Мартен Калеев и с изразената подкрепа на видни интелектуалци, както и на национални и регионални творчески организации.

 В подкрепа на Предложението прилагаме Протокол от 28 март 2018 г. на Инициативния комитет, както и документи, които могат да дадат повече яснота относно обосновката и аргументацията на избор.

**Председател**

на Инициативния комитет:

ТЕОДОСИ АНТОНОВ: …………………….

28 март 2018 г.

Град Монтана